મંજુલના આ કાર્ટૂનમાં પોલિસો ગાંધીજીના પૂતળાને ઉખાડીને તિહાર જેલ તરફ લઈ જતા બતાવાયા છે. પોલિસો આદેશનું પાલન કરી રહ્યા છે. એક સમયે નવી દિલ્હીને પોતાના ભ્રષ્ટાચારવિરોધી આંદોલનથી હચમચાવનાર અણ્ણા હજારેએ ગાંધીચીંધ્યા માર્ગે આંદોલન કર્યું હતું. અણ્ણાના ગુરુ ગાંધીજી છે એવી ‘બાતમી’ મળતાં સરકારે આ કદમ ભર્યું એમ દર્શાવતું આ કાર્ટૂન એ સૂચવે છે કે ત્યારની સરકાર કઈ હદે રઘવાયી બની ગઈ હતી.